రోహిత్ కుమార్ మెహ్రౌలియా

రోహిత్ కుమార్ మెహ్రౌలియా ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు 2020 ఢిల్లీ శాసనసభ ఎన్నికలలో త్రిలోకపురి శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.

రాజకీయ జీవితం
రోహిత్ కుమార్ మెహ్రౌలియా ఆమ్ ఆద్మీ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో 2017 ఢిల్లీ మున్సిపల్ ఎన్నికల్లో త్రిలోక్‌పురి-తూర్పు వార్డుకు కార్పొరేటర్‌గా ఎన్నికై, 2020 ఢిల్లీ శాసనసభ ఎన్నికలలో త్రిలోకపురి శాసనసభ నియోజకవర్గం నుండి ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి కిరణ్ వైద్యపై 12,486 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 69,947 ఓట్లతో విజేతగా నిలవగా, కిరణ్ వైద్య 57,461 ఓట్లుతో రెండోస్థానంలో నిలిచాడు.

రోహిత్ కుమార్ మెహ్రౌలియాకు 2025 శాసనసభ ఎన్నికలలో ఆమ్ ఆద్మీ పార్టీ పార్టీ టికెట్ దక్కకపోవడంతో  జనవరి 31న ఆమ్ ఆద్మీ పార్టీకి రాజీనామా చేసి, ఫిబ్రవరి 1న బిజెపి జాతీయ ఉపాధ్యక్షుడు, ఢిల్లీ ఇన్‌చార్జి బైజయంత్ పాండా, రాష్ట్ర అధ్యక్షుడు వీరేంద్ర సచ్‌దేవా సమక్షంలో భారతీయ జనతా పార్టీలో చేరాడు.

 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:2020 ఢిల్లీ శాసనసభ్యులు
వర్గం:భారతీయ జనతా పార్టీ రాజకీయ నాయకులు